Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut Euroopa parlamendi ja Nõukogu direktiivI kohta, millega luuakse raamistik energiat tarbivate toodete keskkonnasõbraliku projekteerimise nõuete kehtestamiseks (ning muudetakse nõukogu direktiivi 92/42/EMÜ ja Euroopa parlamendi ja Nõukogu direktiive 96/57/EÜ ja 2000/55/EÜ) KOM(2003) 453 (lõplik), C5-0453/2003, 2003/0172 (COD) millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2005/0219 lõplik - COD 2003/0172 */





[pic] | EUROOPA ÜHENDUSTE KOMISJON | Brüssel 19.5.2005 KOM(2005) 219 lõplik 2003/0172 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU DIREKTIIVI kohta, millega luuakse raamistik energiat tarbivate toodete keskkonnasõbraliku projekteerimise nõuete kehtestamiseks (ning muudetakse nõukogu direktiivi 92/42/EMÜ ja Euroopa Parlamendi ja nõukogu direktiive 96/57/EÜ ja 2000/55/EÜ) KOM(2003) 453 (lõplik), C5-0453/2003, 2003/0172 (COD) MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2003/0172 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU DIREKTIIVI kohta, millega luuakse raamistik energiat tarbivate toodete keskkonnasõbraliku projekteerimise nõuete kehtestamiseks (ning muudetakse nõukogu direktiivi 92/42/EMÜ ja Euroopa Parlamendi ja nõukogu direktiive 96/57/EÜ ja 2000/55/EÜ) KOM(2003) 453 (lõplik), C5-0453/2003, 2003/0172 (COD) 1. SISSEJUHATUS EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. TAUST a) Ettepaneku edastamine Euroopa Parlamendile ja nõukogule: 1. august 2003. b) Euroopa majandus- ja sotsiaalkomitee arvamus: 31. märts 2004. c) Euroopa Parlamendi arvamus esimesel lugemisel: 20. aprill 2004. d) Muudetud ettepaneku (suuline) edastamine: 27. aprill 2004. e) Nõukogu poliitiline kokkulepe: 10. juuni 2004. f) Ühise seisukoha vastuvõtmine: 29. november 2004 (ühehäälsus). g) Arvamus teisel lugemisel: 13. aprill 2005. 3. ETTEPANEKU EESMÄRK Ettepaneku eesmärk on tagada energiat tarbivate toodete vaba liikumine siseturul ning toetada keskkonnakaitse põhimõtteid ja energiavarustuse kindlust. Pidades silmas hinnangut, mille kohaselt üle 80% kogu toodetega seotud keskkonnamõjust (nt energiatarbimisega seotud kliimamuutused) määratakse kindlaks toote projekteerimise etapis, tegi komisjon ettepaneku luua õiguslik raamistik rakendusmeetmete vastuvõtmiseks seoses energiat tarbivate toodete (välja arvatud transpordivahendite) keskkonnasõbraliku projekteerimise nõuetega. Rakendusmeetmed võtaks komisjon, keda abistaks regulatiivkomitee, ja meetmed oleks suunatud toodetele, mis vastavad käesolevas direktiivis kehtestatud kriteeriumidele. 4. KOMISJONI ARVAMUS EUROOPA PARLAMENDI MUUDATUSTE KOHTA 4.1. Muudatused, millega komisjoni nõustub Komisjon on täielikult nõus kõigi 24 Euroopa Parlamendi vastu võetud muudatusega. Kõnealused muudatused on Euroopa Parlamendi ja nõukogu vahel teisel lugemisel saavutatud kompromisskokkuleppe tulemus. Muudatused on kooskõlas komisjoni ettepaneku eesmärkidega ning need ei muuda ühises seisukohas saavutatud huvide tasakaalu. Kompromisskokkuleppele jõudmist lihtsustas komisjoni täiskogu istungil tehtud avaldus, mille kohaselt on komisjon valmis uurima Euroopa põhiseaduse lepingu artiklite 36 ja 37 rakendamise küsimust seoses kõnealuse põhiseaduse lepingu oletatava ratifitseerimise kohase raamdirektiiviga. Muudatustega ühises seisukohas viidatakse peamiselt järgmisele: - Määratlused (eelkõige importijad ja nende kohustused) - Turujärelevalve tugevdamine - VKEsid ja tarbija teavitamist käsitlevad sätted - Artikli 12 uus sõnastus, mis nõuab meetmete võtmist energiat tarbiva toote valikukriteeriumide täitmise korral - Suurem tähelepanu energiatõhususele artiklis 12, võttes arvesse olelustsüklit ja arvestades nõuete kehtestamisel parimaid tulemusi saavutavaid tooteid - Esmajärjekorras käsitlevate toodete loetelu kasutuselevõtmine - Soovituslikud kriteeriumid, mille alusel lubatakse isereguleeruva tegevuse kasutamist rakendusmeetme asemel. - Muudatused I lisas, eelkõige 3. osas, mis selgitavad tootja poolse hindamise ulatust. 5. JÄRELDUS Komisjon muudab oma ettepanekut vastavalt eespool nimetatule EÜ asutamislepingu artikli 250 lõike 2 kohaselt.